smcproject/ml-wiki-sentences huggingface dataset:
ആദ്യകാലത്ത്‌ സിനിമയിൽ ആകൃഷ്ടനായ ദാലി, 1929ൽ സർറിയലിസ്റ്റിക്‌ സിനിമകളുടെ വക്താവായിരുന്ന സംവിധായകൻ ലൂയിസ്‌ ബ്യൂണലിനൊപ്പം ചലച്ചിത്ര നിർമ്മാണത്തിലും തിരക്കഥാരചനയിലും വ്യാപൃതനായി.
അതിനിടെ, സ്പെയിനിലെ റഷ്യൻ കുടിയേറ്റക്കാരിയായിരുന്ന ഗല(Gala)യുമായി അടുപ്പത്തിലായി.
1934ൽ അവർ വിവാഹിതരായി.
1930 -കളിലായിരുന്നു ദാലിയിലെ ചിത്രകാരൻ പ്രശസ്തിയിലേക്കുയർന്നതും.
അക്കാലത്തെ പല ലോകോത്തര ചിത്രപ്രദർശനങ്ങളിലും ദാലിയുടെ ചിത്രങ്ങൾ പ്രദർശിപ്പിയ്ക്കപ്പെട്ടു.
പാരീസിലെ സർറിയലിസ്റ്റിക്‌ ചിത്രകാരന്മാരുടെ ഔദ്യോഗിക സംഘടനയായിരുന്ന സർറിയലിസ്റ്റിക്‌ സൊസൈറ്റിയിൽ അദ്ദേഹത്തിന്‌ അംഗത്വം ലഭിച്ചു.
പെഴ്സിസ്റ്റൻസ് ഓഫ് മെമ്മറി
1931 -ലായിരുന്നു അദ്ദേഹത്തിന്റെ ഏറ്റവും പ്രശസ്തമായ " ദ പെഴ്സിസ്റ്റൻസ്‌ ഓഫ്‌ മെമ്മറി "(the Persistance Of Memory)യുടെ രചന.
ഉരുകിയൊലിയ്ക്കുന്ന പോക്കറ്റ്‌ വാച്ചുകളും പശ്ചാത്തലത്തിലെ വിസ്തൃതമായ ഭൂപ്രകൃതിയും,ഘടികാരങ്ങളിലിഴയുന്ന ഉറുമ്പുകളും,പ്രാണികളുമെല്ലാം പ്രതീകാത്മകത (symbolism)യുടെ അന്നോളം കണ്ടിട്ടില്ലാത്ത ഭാവതലങ്ങളിലേയ്ക്ക്‌ ചിത്രകലയെ കൊണ്ടെത്തിച്ചു.
1936 -ലെ ലണ്ടൻ അന്താരാഷ്ട്ര സർറിയലിസ്റ്റിക്‌ ചിത്രപ്രദർശനത്തിലെ മുഖ്യ ആകർഷണം സാൽവദോർ ദാലിയും അദ്ദേഹത്തിന്റെ ചിത്രങ്ങളുമായിരുന്നു.
പ്രസ്തുത വേദിയിൽ,ഒരു സമുദ്രപര്യവേഷകന്റെ വേഷവും, ഹെൽമറ്റും ധരിച്ചാണ്‌ ദാലി പ്രത്യക്ഷപ്പെട്ടത്‌.
അന്ന് ഹെൽമറ്റിനുള്ളിൽ ജീവശ്വാസത്തിനായി പിടയുന്ന മുഖഭാവങ്ങളുമായി അദ്ദേഹം പറഞ്ഞു,"ഞാൻ മനുഷ്യമനസ്സിന്റെ ഇരുണ്ട ആഴങ്ങളിലേയ്ക്ക്‌ ഊളിയിടുകയാണ്‌.."
സ്പാനിഷ്‌ സിവിൽ വാറിനോടനുബന്ധിച്ച്‌,നവീന ആശയക്കാരോടുള്ള തന്റെ ആഭിമുഖ്യം വെളിവാക്കിയതിനെത്തുടർന്ന്‌ അദ്ദേഹം സർറിയലിസ്റ്റിക്‌ സൊസൈറ്റിയുമായി ഇടഞ്ഞു.
ആ അഭിപ്രായ വ്യത്യാസം ഒടുവിൽ,"ഞാൻ തന്നെയാണ്‌ സർറിയലിസം"("I am the Sarrealism")എന്ന വിവാദപ്രസ്താവനയിൽ കൊണ്ടെത്തിച്ചു.
കാറ്റലോണിയയിൽ
1949 മുതൽ ജീവിതാവസാനം വരെ ദാലി തന്റെ ജന്മനാട്ടിൽ ജീവിച്ചു.
ഇക്കാലത്ത്‌ എഴുത്തിലും ചിത്രരചനയിലും രാഷ്ട്രീയത്തിലും അദ്ദേഹം സജീവമായി.
രാഷ്ട്രീയ സ്വാധീനം അദ്ദേഹത്തിന്റെ വരകളിലും ദൃശ്യമായി..
സിസ്റ്റീൻ മഡോണ (sistene madonna) എന്ന ചിത്രം ന്യൂയോർക്ക്‌ അന്താരാഷ്ട്രപ്രദർശനത്തിൽ പ്രദർശിപ്പിയ്ക്കപ്പെട്ടു.
ബൈബിളും നാചുറൽ സയൻസും കണക്കുമായിരുന്നു മറ്റു പ്രിയപ്പെട്ട വിഷയങ്ങൾ.
"കാണ്ടാമൃഗത്തിന്റെ കൊമ്പുകൾ"(Rhinocerous Horns) ഈ കാലഘട്ടത്തിലെ രചനയായിരുന്നു.
കാണ്ടാമൃഗത്തിന്റെ കൊമ്പുകൾ വളരുന്ന വിശുദ്ധ ജ്യാമിതിയിൽ ആകൃഷ്ടനായ അദ്ദേഹം കാണ്ടാമൃഗത്തിനും വിശുദ്ധ മറിയത്തിനും സാമ്യം കൽപിയ്ക്കുകയാൺ`പ്രസ്തുത സൃഷ്ടിയിൽ.
ഡി.എൻ.എയുടെ ഘടനയും ഹൈപ്പർ ക്യൂബും അദ്ദേഹത്തെ ആകർഷിച്ചു.
ക്രിസ്തുവിന്റെ കുരിശുമരണം ചിത്രീകരിയ്ക്കുന്ന ക്രൂസിഫിക്ഷൻ(crucifixion)എന്ന ചിത്രത്തിൽ ഹൈപ്പർ ക്യൂബുകളുടെ വിന്യാസത്തിന്റെ മാസ്മരികത നമുക്കു ദർശിയ്ക്കാം.
1980കളിൽ അമിതമായ മദ്യപാനം അദ്ദേഹത്തിന്റെ ആരോഗ്യത്തെ ബാധിച്ചു.
1982 ജൂൺ 10 -ന്‌ ഭാര്യ ഗല മരിച്ചതോടെ തീവ്രമായ നിരാശാബോധം അദ്ദേഹത്തെ കീഴ്പ്പെടുത്തി.1982-ൽ മരണക്കിടക്കയിൽ തന്നെ സന്ദർശിച്ച ഫ്രഞ്ച്‌ ഭരണാധികാരിയ്ക്ക്‌ സമ്മാനിച്ച " ഹെഡ്‌ ഓഫ്‌ യൂറോപ്പ്‌ "(The Head Of Europe)ആണ്‌ അദ്ദേഹത്തിന്റെ അവസാന രചനയെന്നു വിശ്വസിയ്ക്കപ്പെടുന്നു.
ഗലയുടെ മരണമുയർത്തിയ നിരാശാബോധം പലതവണ ദാലിയെ ആത്മഹത്യാ ശ്രമത്തിൽ കൊണ്ടെത്തിച്ചു .
പട്ടിണി കിടന്നും, തീകൊളുത്തിയും ജീവനൊടുക്കാൻ ശ്രമിച്ച അദ്ദേഹം അവസാന കാലം തന്റെ തീയറ്ററിൽ കഴിച്ചുകൂട്ടാൻ തീരുമാനിച്ചു.
ഒടുവിൽ, 1989 ജനുവരി 23 -ന്‌ തന്റെ പ്രിയപ്പെട്ട സംഗീതം കേട്ട്‌,84-അം വയസ്സിൽ ആ മഹാപ്രതിഭ ഓർമ്മയായി.
ഫിഗ്വറെസിലെ ദാലി തീയറ്റർ ആന്റ്‌ മ്യൂസിയത്തിലായിരുന്നു അദ്ദേഹത്തിന്റെ സംസ്കാരം.
ശൈലി പ്രതീകാത്മകത(Symbolism)
പ്രതീകാത്മകതയായിരുന്നു ദാലിയുടെ സൃഷ്ടികളിലെ പ്രധാന സവിശേഷത.
ഉരുകിയൊലിയ്ക്കുന്ന ഘടികാര( പെഴ്സിസ്റ്റൻസ്‌ ഓഫ്‌ മെമ്മറി )ങ്ങളായിരുന്നു ദാലിയുടെ ഏറ്റവും ശ്രദ്ധേയമായ പ്രതീകം.
ആൽബർട്ട് ഐൻസ്റ്റൈന്റെ ആപേക്ഷികതാസിദ്ധാന്തത്തിൽ ആകൃഷ്ടനായ ദാലി,സമയം ആപേക്ഷികമാണെന്നു പറയാനാണ്‌ ഈ പ്രതീകം ഉപയോഗിച്ചത്‌.
ആനകളായിരുന്നു മറ്റൊരു പ്രിയപ്പെട്ട വിഷയം.
അവ പ്രകൃതിയെ പ്രതിനിധാനം ചെയ്തു.1940-കളിലെ പല ചിത്രങ്ങളിലും അവ സജീവമായി.
ദാലിയുടെ സൃഷ്ടികളിലെ മുട്ടപൈതൃക്ത്തിന്റെയും മാതൃത്വത്തിന്റെയു പ്രതീകമായിരുന്നു.
പ്രതീക്ഷയെയും സ്നേഹത്തെയും പ്രതിനിധാനം ചെയ്ത്‌ അവ പല ചിത്രങ്ങളിലും പ്രത്യക്ഷപ്പെട്ടു.
" The Great Mastrubator , The Metamorphosis Narcissus എന്നിവ അതിനുദാഹരണങ്ങളാണ്‌.
ഉറുമ്പുകളായിരുന്നു മറ്റൊരു ശക്തമായ പ്രതീകം.
അവ മരണത്തിന്റെയും നാശത്തിന്റെയും തീവ്രമായ ലൈംഗികതയുടെയും ചിഹ്നമായിരുന്നു.
പുറമേയ്ക്കുള്ള കണ്ണികൾ ദാലിയുടെ ജീവചരിത്രവും ചിത്രങ്ങളും ലേഖനം:ദാലിയുടെ ഈശ്വരസങ്കല്പം Archived 2008-02-14 at the Wayback Machine സാല്വദോർ ദാലിയുടെ ചിത്രങ്ങൾ സെന്റ് പീറ്റേഴ്സ്ബർഗ്ഗിലെ ദാലി മ്യൂസിയം
ജന നായകൻ
എച്ച്. വിനോദ് സംവിധാനംചെയ്ത കെവിഎൻ പ്രൊഡക്ഷൻസ് നിർമ്മിച്ച പുറത്തിറങ്ങാനിരിക്കുന്ന ഒരു ഇന്ത്യൻ തമിഴ് ഭാഷാ രാഷ്ട്രീയ ആക്ഷൻ ത്രില്ലർ ചിത്രമാണ് ജന നായകൻ .
വിജയ് , പൂജ ഹെഗ്‌ഡെ , ബോബി ഡിയോൾ എന്നിവർ പ്രധാന വേഷങ്ങളിൽ അഭിനയിക്കുന്ന ഈ ചലച്ചിത്രത്തിൽ ഗൗതം വാസുദേവ് മേനോൻ , പ്രകാശ് രാജ് , നരേൻ , പ്രിയാമണി , മമിത ബൈജു , മോനിഷ ബ്ലെസി , വരലക്ഷ്മി ശരത്കുമാർ എന്നിവരും അഭിനയിക്കുന്നു.
വിജയ്‌യുടെ രാഷ്ട്രീയ പ്രവേശനത്തിന് മുമ്പുള്ള അവസാന ചിത്രവും കെവിഎൻ പ്രൊഡക്ഷൻസിന്റെ ആദ്യ തമിഴ് നിർമ്മാണവുമാണിത്.
വിജയ് നായകനാകുന്ന 69-ാമത്തെ ചിത്രമായതിനാൽ 2024 സെപ്റ്റംബറിൽ 'ദളപതി 69' എന്ന താൽക്കാലിക പേരിൽ 
ഈ ചിത്രം ഔദ്യോഗികമായി പ്രഖ്യാപിച്ചു.
അടുത്ത മാസം ചെന്നൈയിൽ ചിത്രത്തിന്റെ പ്രധാന ഫോട്ടോഗ്രാഫി ആരംഭിച്ചു.
പയന്നൂരിൽ ഒരു ഷെഡ്യൂളും ചിത്രികരിച്ചിരുന്നു.
ഈ ചലച്ചിത്രത്തിന് അനിരുദ്ധ് രവിചന്ദർ സംഗീതവും സത്യൻ സൂര്യൻ ഛായാഗ്രഹണവും പ്രദീപ് ഇ.
രാഗവ് എഡിറ്റിംഗും നിർവ്വഹിക്കുന്നു.
അഭിനേതാക്കൾ സുഭാഷ് ചന്ദ്രനായി വിജയ് ശിവാനിയായി പൂജ ഹെഗ്‌ഡെ അർജുൻ മിത്തൽ ആയി ബോബി ഡിയോൾ ഗൗതം വാസുദേവ് മേനോൻ പ്രകാശ് രാജ് നരേൻ പ്രിയാമണി മമിത ബൈജു മോനിഷ ബ്ലെസി വരലക്ഷ്മി ശരത്കുമാർ തീജയ് അരുണാചലം റീബ മോണിക്ക ജോൺ സംഗീതം മാർക്കറ്റിംഗ്
ഈ ചിത്രത്തിന്റെ  ഫസ്റ്റ് ലുക്ക് പോസ്റ്റർ 2025 ജനുവരി 26 ന് പുറത്തിറങ്ങി.
2020 ഫെബ്രുവരിയിൽ മാസ്റ്ററിന്റെ നിർമ്മാണ വേളയിൽ നെയ്‌വേലിയിൽ വിജയ് എടുത്ത ഒരു യഥാർത്ഥ സെൽഫിയിൽ നിന്ന് പ്രചോദനം ഉൾക്കൊണ്ടാണ് വിജയ് കഥാപാത്രം ഒരു സെൽഫി എടുക്കുന്നതായി കാണിക്കുന്ന ഈ പോസ്റ്റർ നിർമ്മിച്ചത്.
അതേ ദിവസം തന്നെ പുറത്തിറങ്ങിയ മറ്റൊരു പോസ്റ്ററിൽ അദ്ദേഹം ഒരു ചാട്ടവാർ പിടിച്ചിരിക്കുന്നതായി കാണാം, കൂടാതെ എങ്ക വീട്ടു പിള്ളൈ (1965) എന്ന ചിത്രത്തിലെ ഗാനത്തെ പരാമർശിക്കുന്ന "നാൻ ആനായ് ഇട്ടാൽ" എന്ന അടിക്കുറിപ്പും ഉണ്ട് ആ പോസ്റ്ററിൽ ഉണ്ടായിരുന്നു.
2025 ഒക്ടോബറിൽ ജന നായകൻ തിയേറ്ററുകളിൽ റിലീസ് ചെയ്യാൻ തീരുമാനിച്ചിരുന്നെങ്കിലും പിന്നീട് മാറ്റിവച്ചു.
തമിഴ് ഭാഷയ്ക്ക് പുറമേ തെലുങ്ക് , ഹിന്ദി , കന്നഡ ഭാഷകളിലും ഈ ചലച്ചിത്രം റിലീസ് ചെയ്യാൻ തീരുമാനിച്ചിട്ടുണ്ട്.
ഈ ചലച്ചിത്രത്തിന്റെ തമിഴ്‌നാട്ടിലെ തിയേറ്റർ അവകാശം സെവൻ സ്‌ക്രീൻ സ്റ്റുഡിയോ ₹ 100 കോടിക്ക് (US$12 മില്യൺ) സ്വന്തമാക്കിയതായി റിപ്പോർട്ടുണ്ട്.
ഈ ചലച്ചിത്രത്തിന്റെ വിദേശ വിതരണാവകാശം ₹ 78 കോടിക്ക് (US$9.0 മില്യൺ) ഫാർസ് ഫിലിമിന് വിറ്റു.
ഇത് ഒരു തമിഴ് ചിത്രത്തിന്റെ ഏറ്റവും ഉയർന്ന വിലയാണ്.
ഈ ചലച്ചിത്രത്തിന്റെ യൂറോപ്പിലെ വിതരണാവകാശം 4 സീസൺസ് ക്രിയേഷൻസ് സ്വന്തമാക്കി, ബോളീൻ സിനിമാസ് യുണൈറ്റഡ് കിംഗ്ഡത്തിലുടനീളം ഈ ചിത്രം വിതരണം ചെയ്യും.
ഈ ചിത്രത്തിന്റെ താൽക്കാലിക തലക്കെട്ട്, അനുപം ഖേർ അഭിനയിച്ച വിജയ് 69 (2024) എന്ന മറ്റൊരു ചിത്രത്തിന് പേരിടാൻ പ്രചോദനമായി.
ഖേറിന്റെ ചിത്രത്തിന് ഈ തലക്കെട്ട് നൽകിയത് അതിന്റെ പ്രചാരണത്തിനാണെന്ന് ചിലർ കരുതിയെങ്കിലും, ചിത്രത്തിന്റെ മോഷൻ പോസ്റ്റർ പങ്കിട്ടപ്പോൾ നിമിഷങ്ങൾക്കുള്ളിൽ തനിക്ക് നിരവധി ലൈക്കുകൾ ലഭിച്ചതായി ഖേർ വെളിപ്പെടുത്തി.
അവലംബം പുറം കണ്ണികൾ ജന നായകൻ ഇന്റർനെറ്റ് മൂവി ഡാറ്റാബേസിൽ
സിഗിരിയ ഇംഗ്ലീഷ് വിലാസം https://ml.wikipedia.org/wiki/Sigiriya
ശ്രീലങ്കയിൽ സ്ഥിതി ചെയ്യുന്ന ഒരു ചരിത്രസ്മാരകമാണ്‌ സിഗരിയ .
യുനെസ്കോയുടെ ലോകപൈതൃകകേന്ദ്രങ്ങളിൽ സ്ഥാനം പിടിച്ചിട്ടുള്ള ഇത് 400‌-ഓളം മീറ്റർ ഉയരമുള്ള ഒരു കൂറ്റൻ പാറക്കു മുകളിൽ നാലേക്കറോളം വിസ്തൃതിയിൽ സ്ഥിതി ചെയ്യുന്ന രാജകൊട്ടരത്തിന്റേയും ബുദ്ധവിഹാരത്തിന്റേയും ചരിത്രാവശിഷ്ടങ്ങളാണ്‌ .
ഏറെ സാങ്കേതികമികവുകാട്ടുന്ന പ്രകൃതിജലസംഭരണസം‌വിധാനങ്ങളും, ഇന്ത്യയിൽ അജന്തയിലെ ചിത്രങ്ങളെ അനുസ്മരിപ്പിക്കുന്ന ചുവർചിത്രങ്ങളും ചേർന്ന ഈ ചരിത്രാവശിഷ്ടം ജനപ്രിയമായ ഒരു വിനോദസഞ്ചാരകേന്ദ്രമാണ്.
പാറയുടെ സ്ഥാനവും ഉത്ഭവവും സിഗിരിയ class=notpageimage| ശ്രീലങ്കയുടെ ഭൂപടത്തിൽ സിഗിരിയയുടെ സ്ഥാനം
മദ്ധ്യശ്രീലങ്കയിൽ മാതലെ ജില്ലയിലാണ് സിഗിരിയ സ്ഥിതിചെയ്യുന്നത്.
ശ്രീലങ്കയിലെ ഏഴു ലോകപൈതൃകസ്ഥാനങ്ങളിൽ അഞ്ചും സ്ഥിതിചെയ്യുന്ന സാംസ്കാരികത്രികോണത്തിന്റെ പരിധിക്കുള്ളിലാണ് അത്.
ഈ പ്രദേശത്ത് പണ്ട് ഉണ്ടായിരുന്ന ഒരഗ്നിപർവതം മൃതമായി, പ്രകൃതിശക്തികളുടെ പ്രവർത്തനത്തിൽ ഒലിച്ചില്ലാതായപ്പോൾ, ഖനീഭവിച്ച ദ്രവീകൃതശില(Molten rock) നേരത്തെ അതിന് തീർത്തിരുന്ന 'വായ്മൂടി' (Magma Plug) നിലനിന്നു.
പഴയ അഗ്നിപർവതത്തിന്റെ ആ 'വായ്മൂടി' ആണ് സിഗിരിയയിൽ ഇപ്പോഴുള്ള കൂറ്റൻ പാറ.
ചുറ്റുവട്ടത്തിലെ സമതലത്തിൽ അത് ഏറെ അകലെ എല്ലാവശത്തുനിന്നും കാണാറാകും വിധം ഉയർന്നുനിൽക്കുന്നു.
ചുറ്റുമുള്ള പൊതുവേ പരന്ന ഭൂമിയിൽ ഉയർന്നുനിൽക്കുന്ന ഒരു കുന്നിലാണ് അതിന്റെ ഇരിപ്പ്.
സമുദ്രനിരപ്പിൽ നിന്ന് 370 മീറ്റർ ഉയർന്നു നിൽക്കുന്ന ഈ പാറയുടെ മുകൾഭാഗം, പലയിടങ്ങളിലും പാദം കവിഞ്ഞു നിൽക്കുന്നു.
അതിന്റെ ആകൃതി വർത്തുളവും, പരന്ന മേൽഭാഗം ദീർഘവശങ്ങളിലേക്ക് രണ്ടറ്റത്തും അല്പം ചരിഞ്ഞുമാണ്.
ചരിത്രം സിഗിരിയയിലെ കൂറ്റൻ പാറയുടെ താഴെയുള്ള ശിലാഗേഹങ്ങളിലൊന്ന് ഇഷ്ടികയിൽ ഭാഗികമായി മനുഷ്യനിർമ്മിതമായ ഭിത്തികളോടു കൂടിയ സിഗിരിയയിലെ ഒരാവാസസ്ഥാനം.
ഇതിന്റെ മേൽക്കൂര ഒരു പാറയാണ്.
കശ്യപനു മുൻപ്
സിഗിരിയയുടെ കിഴക്കുഭാഗത്തുള്ള അലിഗല ശിലാഗൃഹം (Aligala Rock Shelter) തരുന്ന സൂചന പിന്തുടർന്ന്, 5000 വർഷം മുൻപ് മദ്ധ്യശിലായുഗത്തിൽ ഈ പ്രദേശത്ത് ജനവാസം ഉണ്ടായിരുന്നുവെന്ന് അനുമാനിക്കപ്പെടുന്നു.
സിഗിരിയയുടെ പടിഞ്ഞാറും വടക്കും പാറകൾ നിറഞ്ഞ് കാണപ്പെടുന്ന മലയടിവാരം ബി.സി.ഇ.
300 മുതൽ ബുദ്ധസന്യാസിമാരുടെ വിഹാരമായിരുന്നു.
അക്കാലത്ത് ഇവിടത്തെ ശിലയിൽ അനേകം ആവാസസ്ഥാനങ്ങൾ രൂപപ്പെട്ടു.
വലിയപാറകൾക്കുതാഴെ, കൊത്തിയുണ്ടാക്കിയ പ്രവേശനദ്വാരങ്ങളുള്ള ഗുഹകളായിരുന്നു അവ.
അത്തരം ആവാസസ്ഥാനങ്ങളിൽ പലതിന്റേയും പ്രവേശനദ്വാരങ്ങളിൽ, അവ ഭിക്ഷുസംഘങ്ങളുടെ ഉപയോഗത്തിനായി ദാനം ചെയ്യപ്പെട്ടവയാണെന്ന് രേഖപ്പെടുത്തപ്പെടുത്തിയിരിക്കുന്നത് കാണാം.
അവയുടെ കാലം ക്രി.
മൂന്നാം നൂറ്റാണ്ടിനും, ക്രി.
ഒന്നാം നൂറ്റാണ്ടിനും ഇടയ്ക്കാണ്.
മഹാവംശത്തിലെ ഭാഷ്യം
ശ്രീലങ്കയിലെ പുരാതനചരിത്രരേഖയായ മഹാവംശത്തിലെ വിവരണം അനുസരിച്ച്, കശ്യപരാജാവ് ധാതുസേനരാജാവിന്റെ മകനായിരുന്നു.
ധാതുസേനന് രാജ്ഞിയിയുണ്ടായ മകൻ മോഗല്ലണ്ണന് അവകാശപ്പെട്ട രാജ്യം സ്വന്തമാക്കാനായി കശ്യപൻ ധാതുസേനനെ അടച്ചുപൂട്ടിയിട്ടു കൊന്നു.
രാജാവിന്റെ അനന്തരവനും സേനാധിപനുമായിരുന്ന മിഗാരന്റെ സഹായത്തോടെയാണ് കശ്യപൻ ഈ അട്ടിമറി നടപ്പാക്കിയത്.
തുടർന്ന്, കശ്യപനെ ഭയന്ന് ഇന്ത്യയിലേക്ക് ഓടിപ്പോയ മൊഗല്ലണ്ണൻ, പ്രതികാരം ചെയ്യുമെന്ന് ശപഥമെടുത്തു.
തിരികെ വന്ന് തനിക്കവകാശപ്പെട്ട രാജ്യം സ്വന്തമാക്കാനുള്ള തയ്യാറെടുപ്പിൽ, മൊഗല്ലണ്ണൻ ഇന്ത്യയിൽ സൈനികശക്തി സംഭരിക്കാൻ തുടങ്ങി.
സഹോദരന്റെ തിരിച്ചുവരവിനെയും പ്രതികാരത്തേയും ഭയന്ന കശ്യപൻ, തലസ്ഥാനമായ അനുരാധപുരം ഉപേക്ഷിച്ച് സുരക്ഷാസ്ഥാനമായി കണ്ടെത്തിയ സ്ഥലത്ത് നിർമ്മിച്ചതാണ് ഈ കൊട്ടാരസമുച്ചയം എന്നാണ് മഹാവംശത്തിലെ ഭാഷ്യം.
477 മുതൽ 495 വരെയുള്ള കശ്യപന്റെ വാഴ്ചക്കാലത്ത് ഇവിടം കോട്ട-കൊത്തളങ്ങൾ ചേർന്ന ഒരു നഗരസമുച്ചയമായി മാറി.
പാറയുടെ ഉച്ചിയിലും ചുറ്റുവട്ടങ്ങളിലും ഇന്ന് കാണുന്ന പ്രതിരോധസം‌വിധാനങ്ങളും, കൊട്ടാരങ്ങളും, ആരാമങ്ങളും എല്ലാം അക്കാലത്തെ നിർമ്മിതികളാണ്.
സിഗിരിയയിലെ പാറയുടെ ഉച്ചിയിൽ പഴയ കൊട്ടാരത്തിന്റെ അവശിഷ്ടങ്ങൾ
ഒടുവിൽ സൈന്യസന്നാഹവുമായി മൊഗല്ലണ്ണൻ മടങ്ങിയെത്തിയപ്പോൾ കശ്യപന്റെ സൈന്യം അയാളെ ഉപേക്ഷിക്കുകയാൽ അയാൾക്ക് സ്വന്തം വാളിൽ വീണ് ആത്മഹത്യചെയ്യേണ്ടിവന്നു എന്നാണ് മഹാവംശത്തിലെ കഥയുടെ ബാക്കി.
ആനപ്പുറത്തിരുന്ന് യുദ്ധം നയിച്ചുകൊണ്ടിരുന്ന കശ്യപന്റെ തന്ത്രപരമായ ഒരു നീക്കത്തെ പിന്തിരിഞ്ഞോട്ടമായി തെറ്റിദ്ധരിച്ചതിനാലാണ് സൈന്യം അയാളെ കൈവെടിഞ്ഞതെന്ന വിശദീകരണവും ചില ദിനവൃത്താന്തങ്ങളിലും ഐതിഹ്യങ്ങളിലും ഉണ്ട്.
ഈ സൈനികവിജയത്തെ തുടർന്ന് മൊഗല്ലണ്ണൻ പഴയ തലസ്ഥാനമായ അനുരാധപുരം തന്റെ ഭരണകേന്ദ്രമാക്കുകയും സിഗിരിയ ഒരു ബുദ്ധവിഹാരസമുച്ചയമായി നിലനിൽക്കുകയും ചെയ്തു.
മറ്റൊരു കഥ അനുസരിച്ച് സിഗിരിയയുടെ മുഖ്യനിർമ്മാതാവ് ധാതുസേനരാജാവാണ്.
പിതാവ് തുടങ്ങിവച്ച പണി അദ്ദേഹത്തിന്റെ ബഹുമാനാർത്ഥം പൂർത്തിയാക്കുക മാത്രമാണ് കശ്യപൻ ചെയ്തത്.
ഇനിയും ഒരു കഥയിൽ, കശ്യപൻ ഭോഗാന്വേഷിയായ ഒരു രാജാവും സിഗിരിയ അയാളുടെ കേളീവസതിയുമായിരുന്നു.
കശ്യപന്റെ അന്ത്യത്തെക്കുറിച്ചും ഓരോകഥക്കും ഓരോന്നാണ് പറയാനുള്ളത്.
ഒരു കഥയിൽ വെപ്പാട്ടിമാരിൽ ഒരാൾ അയാളെ വിഷം കൊടുത്തുകൊല്ലുകയാണ് ചെയ്തത്.
മറ്റൊരു കഥയനുസരിച്ച്, അന്തിമയുദ്ധത്തിൽ സൈന്യത്തിൽ നിന്ന് ഒറ്റപ്പെട്ടുപോയ കശ്യപൻ ശ്വാസനാളം മുറിച്ച് ആത്മഹത്യ ചെയ്യുകയാണുണ്ടായത്.
വേറെ ചില കഥകൾ അനുസരിച്ച്, ഒരു ബുദ്ധസമൂഹം, യാതൊരുതരം സൈനിക ലക്ഷ്യവും ഇല്ലാതെ നടത്തിയ നിർമ്മാണവേലകളാണ് സിഗിരിയയിലുള്ളത്.
പൗരാണിക ലങ്കയിൽ, ബുദ്ധമതത്തിലെ മഹായാന-ഥേരാവാദവിഭാഗങ്ങൾ തമ്മിൽ നടന്ന മത്സരത്തിൽ ഈ സമുച്ചയവും ഉൾപ്പെട്ടിരുന്നിരിക്കാം.
പത്താം നൂറ്റാണ്ടു വരെ സിഗരിയയുടെ പ്രതാപകാലമായിരുന്നു എന്നാണ്‌ പുരാവസ്തുഗവേഷകർ കരുതുന്നത് .
വിസ്മൃതി, കണ്ടെത്തൽ സിഗിരിയ - ഏറ്റവും മുകളിലെ ഹർമ്മ്യത്തിലുള്ള സിംഹദ്വാരം
495-ൽ കശ്യപരാജാവിന്റെ പരാജയത്തെ തുടർന്ന് ബുദ്ധവിഹാരകേന്ദ്രമായി മാറിയ സിഗിരിയ 13-14 നൂറ്റാണ്ടുകൾ വരെ ആങ്ങനെ തുടർന്നു.
തുടർന്നുള്ള കുറേക്കാലത്തേക്ക് സിഗിരിയയെ സംബന്ധിച്ച രേഖകൾ ലഭ്യമല്ല.
പതിനേഴാം നൂറ്റാണ്ടിൽ കാൻഡിയിലെ രാജാവ് അതിനെ ഒരു സൈനികകേന്ദ്രമായി ഉപയോഗിച്ചു.
ബ്രിട്ടീഷ് ശക്തിക്കു മുൻപിൽ കാൻഡി രാജ്യത്തിന്റെ പതനത്തെ തുടർന്ന് സിഗിരിയ വീണ്ടും വിസ്മരിക്കപ്പെട്ടു.
പത്തൊൻപതാം നൂറ്റാണ്ടിൽ ശ്രീലങ്ക ബ്രിട്ടീഷ് ഭരണത്തിൽ കീഴായിരുന്നപ്പോൾ സിഗിരിയ പുരാവൃത്താന്വേഷികളുടേയും ചരിത്രകാരന്മാരുടേയും ശ്രദ്ധ ആകർഷിച്ചു.
1853-ൽ പുരാവസ്തുഗവേഷകരായ ആഡവും ബെയ്ലിയുമാണ്‌ സിഗരിയയുടെ ചരിത്രം പഠനവിധേയമാക്കിയത് .
1890-കളിൽ സിഗിരിയയിലെ അവശിഷ്ടങ്ങളുടെ ശാസ്ത്രീയപഠനം ചെറിയതോതിൽ തുടങ്ങി.
തുടർന്ന് എച്ച്.സി.പി. ബെൽ കൂടുതൽ വിശദമായ പഠനങ്ങൾ നടത്തി.
ശ്രീലങ്കൻ സർക്കാർ 1982-ൽ തുടങ്ങിയ സാംസ്കാരികത്രികോണ പദ്ധതി സിഗിരിയക്ക് ഏറെ പ്രാധാന്യം നൽകി.
സിഗിരിയയിലെ നഗരസമുച്ചയം മുഴുവൻ ഉൾപ്പെടുത്തിയുള്ള പഠനങ്ങൾ ആദ്യമായി നടന്നത് ഈ പദ്ധതിയുടെ ഭാഗമായാണ്.
സിഗിരിയ സമുച്ചയം സിഗിരിയയിലേക്കുള്ള പാത
പാറയുടെ പരന്ന ഉപരിതലത്തിന്റെ മേൽഭാഗത്തെ പഴയ കൊട്ടാരത്തിന്റെ അവശിഷ്ടങ്ങൾ, സിംഹകവാടം(lion gate) കണ്ണാടിമതിൽ(mirror wall)  ചുവർചിത്രങ്ങൾ എന്നിവ ചേർന്ന മദ്ധ്യഭാഗത്തെ മട്ടുപ്പാവ്, കീഴ്ഭാഗത്തെ ചരിവിനോട് പറ്റിച്ചേർന്നിരിക്കുന്ന താഴത്തെ കൊട്ടാരം, കിടങ്ങുകൾ, പാറയുടെ ചുവടിൽ ഭാഗത്ത് തുടങ്ങി ഏറെ അകലെവരെ നീളുന്ന മതിലുകളും ഉദ്യാനങ്ങളും എല്ലാം ചേർന്നതാണ് സിഗിരിയയിലെ സമുച്ചയം.
ഇവിടം ഒരു കൊട്ടാരവും കോട്ടയും ആയിരുന്നു.
രാജകൊട്ടാരസമുച്ചയം 3 നിലകളിലായാണ്‌ ഒറ്റപ്പാറക്കു മുകളിൽ നിലനിന്നിരുന്നത്.
കാലപ്പഴക്കത്തിനുശേഷവും കൊട്ടരസമുച്ചയും അതിന്റെ നിർമ്മാതാക്കളുടെ സർഗ്ഗശേഷിക്കും സാഹസികതക്കും സാങ്കേതികമികവിനും തെളിവായി നിൽക്കുന്നു.
മുകളിലെ കൊട്ടാരത്തോട് ചേർന്ന് പാറയിൽ കൊത്തിയെടുത്തിരിക്കുന്ന വെള്ളത്തൊട്ടികൾക്ക്(cisterns) ഇപ്പോഴും ജലം ശേഖരിക്കാനുള്ള ക്ഷമതയുണ്ട്.
താഴത്തെ കൊട്ടാരത്തിനു ചുറ്റുമുള്ള കിടങ്ങുകളും ഭിത്തികളും ഇന്നും അസാമാന്യദൃശ്യമാണ്
ഒന്നാം സഹസ്രാബ്ദത്തിലെ ഏറ്റവും ശ്രദ്ധേയമായ ആസൂത്രിതനഗരങ്ങളിലൊന്നായി സിഗിരിയ കണക്കാക്കപ്പെടുന്നു.
ഇവിടത്തെ നിർമ്മാണസമുച്ചയം സങ്കല്പവൈഭവവും സങ്കീർണ്ണതയും പ്രകടിപ്പിക്കുന്നു.
മനുഷ്യനിർമ്മിതമായ ഘടനകളെ ചുറ്റുപാടുമുള്ള പ്രകൃതിയോട്, പ്രതിസമതയുടേയും അപ്രതിസമതയുടേയും(symmetry and assymetry) സങ്കല്പങ്ങൾ ബോധപൂർവം ഉപയോഗിച്ച് കൂട്ടിച്ചേർത്തിരിക്കുകയാണിവിടെ.
ശിലയുടെ പടിഞ്ഞാറുവശത്ത് രാജപരിവാരത്തിനുവേണ്ടി നിർമ്മിച്ച ആരാമം പ്രതിസമതയെ ആശ്രയിക്കുന്നു.
ഉദ്യാനത്തിലെ ജലശേഖരണസം‌വിധാനത്തിലെ സംഭരണസാമിഗ്രികളിൽ പലതും ഇന്നും പ്രവർത്തനക്ഷമമാണ്.
ദക്ഷിണഭാഗത്ത് മനുഷ്യനിർമ്മിതമായ ഒരു ജലസംഭരണി(Reservoir) കാണാം.
ചുറ്റുപാടും അഞ്ചു കവാടങ്ങളുണ്ട്.
ഏറെ പ്രധാനപ്പെട്ട പടിഞ്ഞാറുവശത്തെ കവാടം രാജപരിവാരത്തിനു മാത്രമായുള്ളതായിരുന്നു എന്നു കരുതപ്പെടുന്നു.
പാറക്ക് ചുറ്റുമുള്ള പ്രദേശങ്ങളിൽ ബുദ്ധവിഹാരങ്ങളും ഗ്രാമങ്ങളും ചെറിയ തടാകങ്ങളുമായിരുന്നു.
സിഗരിയ മഹാവേവ എന്ന ഒരു ജലസേചനസമുച്ചയം ഇന്നും നിലനിൽക്കുന്നുണ്ട്.
പാറക്കു ചുറ്റുമുള്ള 40 ഏക്കർ സ്ഥലത്താണ്‌ മന്ത്രിമാരും മറ്റും താമസിച്ചിരുന്നത്.
ആരാമങ്ങൾ സിഗിരിയയിലെ ആരാമം, ശിലയുടെ ഉച്ചിയിൽ നിന്നുള്ള കാഴ്ച
ലോകത്തിലെ ഏറ്റവും പുരാതനമായ ആരാമങ്ങളിൽപെടുന്നവ എന്ന നിലയിൽ സിഗിരിയയിലെ ആരാമങ്ങൾ സമുച്ചയത്തിന്റെ ഏറ്റവും പ്രധാന്യമുള്ള ഒരു ഘടകമാണ്.
ഈ ആരാമങ്ങളെ, കൂട്ടിയിണക്കെപ്പെട്ടതെങ്കിലും വ്യതിരിക്തമായ ജലാരാമം, ശിലാരാമം, ഹർമ്മ്യാരാമം എന്നീ വിഭാഗങ്ങളായി തിരിക്കാം.
ജലാരാമം ജലാരാമത്തിലെ ഒരു പൊയ്ക
സമുച്ചയത്തിന്റെ പടിഞ്ഞാറെ ഭാഗത്തിന്റെ നടുവിലാണ് ജലാരാമങ്ങൾ.
ഇവ മൂന്നെണ്ണമാണ്.
ആദ്യത്തേത് വെള്ളത്താൽ ചുറ്റപ്പെട്ട ഒരു തുരുത്താണ്.
"ചാർ ഭാഗ്" എന്ന പേരിലുള്ള പുരാതന ആരാമവിദ്യ അനുസരിച്ചാണ് ഇതിന്റെ നിർമ്മാണം.
ആ നിർമ്മാണവിദ്യയുടെ ഏറ്റവും പഴയ മാതൃകകളൊലൊന്നാണിത്.
രണ്ടാമത്തേത് ഒരു വീധിയുടെ ഇരുവശത്തായി നീണ്ട് ആഴമുള്ള രണ്ടു പൊയ്കകളാണ്.
ചുറ്റിവളഞ്ഞ് ആഴംകുറഞ്ഞ രണ്ട് ചാലുകൾ ഇവയിൽ ചെന്നു ചേരുന്നു.
ചുണ്ണാമ്പുകല്ലിൽ തീർത്ത ജലധാരായന്ത്രങ്ങളും ഇവിടെ കാണാം.
ഭൂഗർഭധമനികൾ എത്തിക്കുന്ന വെള്ളത്തെ ആശ്രയിച്ച് അവ  ഇന്നും പ്രവർത്തിക്കുന്നു.
ഈ ജലാരാമത്തിനിരുവശവും രണ്ട് വലിയ തുരുത്തുകളുണ്ട്.
ഈ തുരുത്തുകളിലായിരുന്നു വേനൽക്കാലവസതികൾ നിർമ്മിച്ചിരുന്നത്.
മൂന്നാമത്തെ ജലാരാമം കൂടുതൽ ഉയർന്ന ഭൂമിയിലാണ്.
അഷ്ടകോണാകൃതിയിൽ വിശാലമായ ഒരു പൊയ്ക അതിന്റെ പ്രധാന ഭാഗമാണ്.
കിഴക്കു-പടിഞ്ഞാറായുള്ള ഒരു അക്ഷത്തിൽ പ്രതിസമമായാണ് ജലാരാമങ്ങളുടെ നിർമ്മിതി.
പടിഞ്ഞാറെ അതിരിലുള്ള കിടങ്ങുകളും തെക്കുവശത്തെ വിശാലമായ ജലസംഭരണിയുമായി അവയെ ബന്ധിപ്പിച്ചിരിക്കുന്നു.
എല്ലാ പൊയ്കകളും ഭൂഗർഭധമനികൾ മുഖേന പരസ്പരം ബന്ധിപ്പിക്കപ്പെട്ടുമിരിക്കുന്നു.
ശിലാരാമം സിഗിരിയയിലെ ശിലാരാമത്തിൽ പാറയിൽ കൊത്തിയിരിക്കുന്ന സിംഹാസനം
പരസ്പരം ബന്ധിക്കപ്പെട്ടിരിക്കുന്ന കൂറ്റൻ പാറകൾ ചേർന്നതാണ് ശിലാരാമം.
സിഗിരിയയിലെ മുഖ്യശില സ്ഥിതിചെയ്യുന്ന കുന്നിന്റെ മുകൾ ഭാഗത്ത് വടക്കേയറ്റം മുതൽ തെക്കേയറ്റം വരെ ശിലാരാമം പരന്നുകിടക്കുന്നു.
ഇതിന്റെ ഭാഗമായ പാറകളിൽ മിക്കവയിലും നേരത്തേ പലതരം കെട്ടിടങ്ങൾ ഉണ്ടായിരുന്നു.
മതിലുകൾ കെട്ടാനും സ്തംഭങ്ങൾ നാട്ടാനുമായി നടത്തിയ വെട്ടുകുത്തുകൾ അവയിൽ ഇപ്പോഴും കാണാം.
ശിലാരാമത്തിൽ ഒരു വലിയ ശിലയുടെ പരത്തി മിനുസപ്പെടുത്തിയ ഉച്ചിയിലായിരുന്നു രാജാവിന്റെ ദർബാർ ഹാൾ.
ഹാളിൽ അഞ്ചു മീറ്റൻ നീളമുള്ള ഒരു ശിലാസനമുണ്ട്.
ശിലയിൽ കൊത്തിയിരിക്കുന്ന ഈ ആസനം അതിനോട് ഇപ്പോഴും ചേർന്നിരിക്കുന്നു.
ശിലാരാമത്തിലെ മറ്റൊരു ദൃശ്യം തൊട്ടിപ്പാറയാണ്(cistern rock).
ഉച്ചിയിൽ ഒരു വലിയ വെള്ളത്തൊട്ടി കൊത്തിയിട്ടുള്ള കൂറ്റൻ പാറയ്ക്കാണ് ആ പേരുള്ളത്.
ഹർമ്മ്യാരാമം സിഗിരിയയിലെ ഹർമ്മ്യാരാമത്തിന്റെ ഒരു കാഴ്ച
സിഗിരിയയിലെ മുഖ്യശിലയുടെ ചുവട്ടിലുള്ള കുന്നിന്മേലാണ് ഹർമ്മ്യാരാമം രൂപപ്പെടുത്തിയിരിക്കുന്നത്.
ഒന്നിനെയൊന്ന് അതിലംഘിച്ചു നിൽക്കുന്ന ഹർമ്മ്യങ്ങളുടെ ഒരു പരമ്പര, ശിലാരാമത്തിലെ ശിലകൾക്കിടയിലെ കൈവഴികളെ മുഖ്യശിലയിലേക്കു കയറിപ്പോകുന്ന പടികളുമായി ബന്ധിക്കുന്നു.
മുഖ്യശിലയെ ചുറ്റിനിൽക്കുന്ന ഇഷ്ടികഭിത്തികൾ ചേർന്ന് രൂപപ്പെട്ടവയാണിവ.
ഹർമ്മ്യാരാമത്തിലൂടെയുള്ള വഴി ചുണ്ണാമ്പുകല്ലിൽ തീർത്തിരിക്കുന്ന ഒരു ഗോവണിയാണ്.
ഈ ഗോവണിയുടെ പടികൾ ശിലയുടെ അരികിലൂടെ ഏറ്റവും മുകളിലെ ഹർമ്മ്യത്തിലേക്ക്, മേൽമൂടിയ ഒരു വഴി ആകുന്നു.
സിഗിരിയയിലെ സിംഹദ്വാരം ഏറ്റവും മുകളിലെ ഹർമ്മ്യത്തിലാണ്.
സിംഹദ്വാരത്തിൽ നിന്ന് പാറയുടെ ഉച്ചിയിലേക്കു കയറാൻ ഇരുമ്പുഗോവണിയുണ്ട്.
ചുവർചിത്രങ്ങൾ സിഗിരിയയിലെ ചുവർ ചിത്രങ്ങൾ ഇന്ത്യയിൽ അജന്തയിലെ ഗുഹാചിത്രങ്ങളെ അനുസ്മരിപ്പിക്കുന്നു സിഗിരിയയിലെ മറ്റൊരു ചുവർ ചിത്രം
സിഗിരിയ സമുച്ചയത്തിന്റെ അസാമാന്യമായ ആകർഷണീയതയുടേയും പ്രാധാന്യത്തിന്റേയും ഒരു മുഖ്യകാരണം അവിടെ പാറയിലെ ഒരു ഗുഹയുടെ പ്രതലത്തിൽ വരച്ചിട്ടുള്ള ചുവർ ചിത്രങ്ങളാണ്.
സിഗിരിയയിലെ കണ്ണാടിമതിലിൽ പൂർവകാലസന്ദർശകർ അവശേഷിപ്പിച്ചുപോയ  കുറിപ്പുകൾ നൽകുന്ന സൂചന അനുസരിച്ച് ഒരു കാലത്ത് ഇവിടെ അഞ്ഞൂറോളം ചിത്രങ്ങൾ ഉണ്ടായിരുന്നു.
എന്നാൽ ഇന്ന് അവശേഷിക്കുന്നത് മുപ്പതിൽ താഴെ എണ്ണം മാത്രമാണ്.
ഒന്നര സഹസ്രാബ്ദത്തിനു ശേഷവും സൗന്ദര്യവും വർണ്ണപ്പകിട്ടും നിലനിർത്തുന്ന ഈ ചിത്രങ്ങളിൽ പ്രധാനമായും സ്ത്രീരൂപങ്ങളാണ് .
അസാമാന്യസൗന്ദര്യമുള്ള ഈ രൂപങ്ങളെ കഴുത്തിലും കാതിലും, കയ്യിലും അണിഞ്ഞിട്ടുള്ള ആഭരണങ്ങളും പുഷ്പങ്ങളും കൂടുതൽ ആകർഷകമാക്കുന്നു.
ചിത്രങ്ങളിൽ മിക്കവയിലും ഒന്നോ രണ്ടോ രൂപങ്ങളാണുള്ളത്.
കണ്ണാടിമതിലിൽ പഴയകാലത്തെ സന്ദർശകർ കുറിച്ചുപോയ കവിതകളിൽ വലിയൊരു ഭാഗം ഈ ചിത്രങ്ങളിലെ സുന്ദരിമാരെ പരാമർശിച്ചാണ്.
ഈ ചിത്രങ്ങളെ ആധുനികകാലത്ത് ആദ്യമായി ശ്രദ്ധിച്ചതും ലോകശ്രദ്ധയിൽ കൊണ്ടു വന്നതും ശ്രീലങ്കൻ പൊതുമരാമത്തുവകുപ്പിലെ മുറേ എന്ന ഉദ്യോഗസ്ഥനായിരുന്നു.
ഈ ചിത്രങ്ങളുടെ പകർപ്പെടുത്ത അദ്ദേഹം 1891-ൽ അവയെക്കുറിച്ച് ഒരു പ്രബന്ധം പ്രസിദ്ധീകരിച്ചു.
കൂടുതൽ വിശദമായ പഠനങ്ങൾ ആദ്യമായി നടത്തിയത് പുരാവസ്തു കമ്മീഷണർ ആയിരുന്നു എച്ച്.സി.പി. ബെൽ 1894-ൽ ആണ്.
ഈ ചിത്രങ്ങളിലെ സുന്ദരിമാർ ആരായിരുന്നു എന്നതിനെക്കുറിച്ച് വ്യത്യസ്ത അഭിപ്രായങ്ങൾ പ്രകടിപ്പിക്കപ്പെട്ടിട്ടുണ്ട്.
പുഷ്പാർച്ചനക്കായി സമീപത്തെ പിതുരംഗല ക്ഷേത്രത്തിലേക്ക് പോകുന്ന രാജവനിതകളാണ് ഇവരെന്നാണ് ഒരു പക്ഷം.
കശ്യപന്റെ മരണത്തിൽ വിലപിക്കുന്ന ഭാര്യമാരാണ് ഈ ചിത്രങ്ങളിലെന്നാണ് മറ്റുചിലരുടെ നിഗമനം.
ഇതിന് നേർവിപരീതമായ മറ്റൊരഭിപ്രായം അനുസരിച്ച് ജലക്രീഡയിലേർപ്പെട്ടിരിക്കുന്ന സുന്ദരിമാരാണ് ഈ ചിത്രങ്ങളിൽ.
ഏറെ സ്വീകാര്യത കിട്ടിയിട്ടുള്ളത് പ്രമുഖ ശ്രീലങ്കൻ കലാനിരൂപകനും ചിന്തകനുമായ ആനന്ദകുമാരസ്വാമിയുടെ അഭിപ്രായത്തിനാണ്.
ദക്ഷിണേഷ്യൻ കലാപാർമ്പര്യം അനുസരിച്ചുള്ള അപ്സരമാരും ദേവാംഗനമാരുമാണ് ഈ ചിത്രങ്ങളിലെന്നാണ് അദ്ദേഹം പറയുന്നത്.
കണ്ണാടിമതിൽ സിഗിരിയയിലെ കണ്ണാടിമതിലും ചുവർചിത്രങ്ങളിലേക്കു നയിക്കുന്ന ചുറ്റുഗോവണിയും.
തുടക്കത്തിൽ ഈ മതിലിന്റെ അതിമിനുസം കൊണ്ട് അതിനുമുൻപിലൂടെ ഉലാത്തുമ്പോൾ രാജാവിന് സ്വന്തം രൂപം അതിൽ പ്രതിഫലിച്ചുകാണാമായിരുന്നു.
ഒരുതരം പിഞ്ഞാണക്കളിമണ്ണുകൊണ്ട്(porcelain) നിർമ്മിച്ചിരിക്കുന്ന ഈ മതിൽ ഇപ്പോൾ നൂറ്റാണ്ടുകളിൽ വന്നുപോയ സന്ദർശകർ കോറിയിട്ട വരികൾ കൊണ്ടു മൂടിയിരിക്കുന്നു.
എട്ടാം നൂറ്റാണ്ടിലേതുമുതലുള്ള കുറിപ്പുകൾ ഇവിടെ കാണാം.
പലതരക്കാരായ മനുഷ്യർ പല വിഷയങ്ങളിൽ എഴുതിയ കുറിപ്പുകൾ ഉണ്ട്: പ്രേമവും , ഹാസ്യവും, വിവിധതരം ജീവിതാനുഭവങ്ങളും, സിഗിരിയയിലെ തന്നെ ചുവർചിത്രങ്ങളിലെ തരുണികളുമൊക്കെ കുറിപ്പുകൾക്ക് വിഷയമായി.
സിംഹളഭാഷയിൽ കോറിയിട്ടിരിക്കുന്ന ഒരു വരിയുടെ ഏകദേശ പരിഭാഷ ഇതാണ്:
“ എന്റെ പേരു ബുദൽ എന്നാണ്. ഞങ്ങൾ കുടുംബം മുഴുവനും ചേർന്ന് സിഗിരിയ കാണാനെത്തി. എല്ലാവരും ഇവിടെ കവിത കുറിച്ചതു കൊണ്ട് ഞാൻ അത് വേണ്ടെന്നുവച്ചു! ”
ദീർഘകാലമായി സിഗിരിയ സന്ദർശകരെ ആകർഷിച്ചിരുന്നുവെന്നതിന് സാധാരണ സന്ദർശകരുടെ ഇത്തരം കുറിപ്പുകൾ തെളിവായി നിൽക്കുന്നു.
സൗന്ദര്യവും ഗാംഭീര്യവും തികഞ്ഞ ആ ആ നിർമ്മാണസമുച്ചയം അതിന്റെ നിർമ്മാണകാലം മുതൽ സന്ദർശകർക്ക് ചെറുക്കാനാകാത്ത ആകർഷണമായിരുന്നു.
കണ്ണടിമതിലിൽ എഴുതുന്നത് ഇപ്പോൾ നിരോധിക്കപ്പെട്ടിരിക്കുന്നു.
ചിത്രശാല‍ അവലംബം ↑ {{ cite web }} : Missing or empty | title= ( help ) ↑ {{ cite web }} : Missing or empty | title= ( help ) 1 2 3 ↑ ↑ ↑ ↑ ↑ ↑ ↑ ↑ ↑ Sigiriya Frescos - the surviving verdict for the marvel of human creativity ശ്രീലങ്കൻ സർക്കാരിന്റെ ഔദ്യോഗിക വാർത്താ പത്രികയിൽ നിന്ന് - ↑ ശ്രീലങ്കയിലെ സൺഡേ റ്റൈംസ് പത്രത്തിൽ 2008 ഒക്ടോബർ 19-ന് വന്ന ലേഖനം
സിഡ്നി ബ്ലാങ്ക് ഇംഗ്ലീഷ് വിലാസം https://ml.wikipedia.org/wiki/Sydney_Blank
സിഡ്നി ബ്ലാങ്ക് (ജനനം 11 ജൂൺ 1996) ഒരു അമേരിക്കൻ മോഡലും ഫാഷൻ ബ്രാൻഡായ സ്കിൻബൈസിഡിന്റെ സ്ഥാപകയുമാണ്.
ഒഹായോ യിലെ ഒരു ചെറിയ പട്ടണത്തിലാണ് സിഡ്നി ജനിച്ചത്.
പതിനാലാമത്തെ വയസ്സിൽ വിൽഹെൽമിനയുമായി അവൾ തന്റെ ആദ്യ മോഡലിംഗ് കരാർ ഒപ്പിട്ടു.
2014-ൽ ഹൈസ്കൂളിൽ നിന്ന് ബിരുദം നേടിയ ശേഷം, സിഡ്നി എസ്തിയോളജിയിൽ വിദ്യാഭ്യാസം തുടർന്നു.
പിന്നീട് മോഡലിംഗിൽ തന്റെ കരിയർ പിന്തുടരുന്നതിനായി പതിനെട്ടാം വയസ്സിൽ ന്യൂയോർക്ക് സിറ്റി യിലേക്ക് മാറി.
ലോകമെമ്പാടുമുള്ള നിരവധി മുൻനിര ഫാഷൻ, ബ്യൂട്ടി ബ്രാൻഡുകൾക്കൊപ്പം പ്രവർത്തിച്ച് വിജയകരമായ മോഡലിംഗ് കരിയറിന് ശേഷം, സിഡ്നി 2018-ൽ സ്വന്തം ബ്യൂട്ടി ബ്രാൻഡായ സ്കിൻബൈസിഡ് (SkinbySyd) ആരംഭിച്ചു.
ബ്ലാങ്ക് ഇപ്പോൾ ദുബായി ലാണ് താമസിക്കുന്നത്.
അലക്സാണ്ടർ ക്രിക്‌ടൺ മിച്ചൽ
ജിയോമാഗ്‌നറ്റിക്സിൽ പ്രത്യേക താല്പര്യമുണ്ടായിരുന്ന സ്കോട്‌ലാന്റുകാരനായ ഒരു ഭൗതികശാസ്തജ്ഞനും  തിരുവിതാംകൂറിലെ ഡയറക്ടർ ഓഫ് പബ്ലിക് ഇൻസ്റ്റ്രക്ഷനും തിരുവനന്തപുരം ഒബ്‌സർവേറ്ററിയുടെ തലവനുമായിരുന്നു അലക്സാണ്ടർ ക്രിക്‌ടൺ മിച്ചൽ (Alexander Crichton Mitchell) (1 ജൂലൈ 1864 – 15 ഏപ്രിൽ 1952).
സ്കോട്‌ലാന്റിലേക്കു മടങ്ങുന്നതിനുമുൻപ് അദ്ദേഹം ഇന്ത്യയിൽ പ്രഫസറായും മെറ്റീരിയോളജിക്കൽ ഒബ്‌സർവേറ്ററിയുടെ തലവനായും സേവനമനുഷ്ടിച്ചിട്ടുണ്ട്.
പിന്നീട് അദ്ദേഹം കടൽത്തട്ടിൽ സൂക്ഷിച്ചിരിക്കുന്ന ഒരു കമ്പിച്ചുരുളിനുമുകളിലൂടെ അന്തർവാഹിനികൾ കടന്നുപോകുമ്പോൾ അവയെ കണ്ടെത്താനുള്ള ലൂപ് നിർമ്മിക്കാനായി റോയൽ നേവിയിൽ പ്രവർത്തിച്ചു.
ജെയിംസ് മിച്ചലിന്റെയും ഇസബെല്ല മിച്ചലിന്റെയും മകനായി 1890 -ൽ എഡിൻബർഗിലാണ് അലക്സാണ്ടർ മിച്ചൽ ജനിച്ചത്.
എഡിൻബർഗ് സർവ്വകലാശാലയിൽ  ഭൗതികശാസ്ത്രം പഠിച്ച അദ്ദേഹം 1890 -ൽ തിരുവനന്തപുരത്തേക്കു വരികയും മഹാരാജാസ് കോളേജിൽ ഭൗതികശാസ്ത്രം പഠിപ്പിക്കുകയും ചെയ്തു.
ജോൺ കാൽഡികോടും പിന്നീട് ജോൺ അലൻ ബ്രൗൺ നേതൃസ്ഥാനത്തിരിക്കുകയും ചെയ്തശേഷം ഉപയോഗമില്ലാതിരുന്ന തിരുവനന്തപുരം ഒബ്‌സർവേറ്ററിയുടെ തലവനായി അദ്ദേഹം ചുമതലയേറ്റു.
1893 ആയപ്പോഴേക്കും അദ്ദേഹം കോളേജിന്റെ പ്രിൻസിപ്പാളും തിരുവിതാംകൂറിലെ ഡിറക്ടർ ഓഫ് പബ്ലിക് ഇൻസ്റ്റ്രക്ഷനും ആയി.
ആ ഇടങ്ങളിലെ സ്കൂളുകളിൽ പരിശോധന നടത്തേണ്ട ജോലിയും ഉണ്ടായിരുന്ന അദ്ദേഹം അതിനുള്ള യാത്രകൾക്ക് മോട്ടോർസൈക്കിൾ ആണ് ഉപയോഗിച്ചിരുന്നത്.
മാവേലിക്കരയിൽ ഒരിടത്തുവച്ച് അദ്ദേഹത്തിന് ഒരു അപകടം സംഭവിക്കുകയും ആ സ്ഥലം പിന്നീട് മിച്ചൽ ജംക്ഷൻ എന്ന് അറിയപ്പെടുകയും ചെയ്തു.
1912 -ൽ വിരമിച്ചശേഷം സ്കോട്‌ലാന്റിലേക്കുമടങ്ങിയ അദ്ദേഹം തുടക്കത്തിൽ എഡിൻബർഗ് സർവ്വകലാശാലയിൽ ഹോണററി റിസർച്ച് ഫെലോ ആയിട്ടും പിന്നീട് 1916 -ൽ എസ്ക്‌ഡലാമുയിർ ഒബ്സർവേറ്ററിയുടെ സൂപ്രണ്ട് ആയും 1922 -ൽ സ്കോട്ടിഷ് മെറ്റീരിയോളജിക്കൽ ഡിപാർട്ട്മെന്റ് പിരിച്ചുവിട്ടശേഷം തുടങ്ങിയ എഡിൻബർഗ് മെറ്റീരിയോളജിക്കൽ ഡിപാർട്‌മെന്റിന്റെ തലവനായും സേവനമനുഷ്ഠിച്ചു.
ഇക്കാലത്ത് ജർമനിയുടെ യു-ബോട്ടുകൾ ബ്രിട്ടീഷ് സാമ്രാജ്യത്തെ നശിപ്പിച്ചേ അടങ്ങൂ എന്ന മാതിരി നാവികതടാസ്സങ്ങൾ തീർക്കുകയും ചെയ്തു.
എഡിൻബർഗ് റോയൽ സൊസൈറ്റി ഒരു യുദ്ധകമ്മറ്റി ഉണ്ടാക്കുകയും ഇതിനെ മറികടക്കാൻ എങ്ങനെ ശാസ്ത്രം ഉപയോഗിക്കാമെന്നും ചർച്ച ചെയ്തു.
അവിടെയെത്തിയ മിച്ചൽ അവിടത്തെ പിയറിൽ വയർ കൊണ്ടുള്ള ഒരു ലൂപ്പ് താഴ്ത്തിവയ്ക്കുകയും അതിനുമുകളിൽക്കൂടി അന്തർവാഹിനികൾ കടന്നുപോയാൽ ഇൻഡ്യൂസ്‌ഡ് വൈദ്യുതി പ്രവഹിക്കുകയും അവയെ കണ്ടെത്താൻ സഹായിക്കുകയും ചെയ്തു.
ആദ്യം അതിലെ കടന്നുപോകുന്ന എല്ലാ കപ്പലുകളെയും കണ്ടുപിടിക്കുന്നത്ര ലോലമായ നിർമ്മിതി പിന്നീട് എട്ടിന്റെ ആകൃതിയിൽ ലൂപ് മാറ്റിക്രമപ്പെടുത്തി മിച്ചൽ ശരിയാക്കിയെടുത്തു.
ടെറസ്ട്രിയൽ കാന്തികതെപ്പറ്റിയുള്ള പഠനമാണ് അദ്ദേഹത്തിന്റെ ഏറ്റവും വലിയ സംഭാവന.
അത് മൂന്നു വാല്യങ്ങളായിട്ടാണ് പ്രസിദ്ധീകരിച്ചിരിക്കുന്നത്.
ആഗ്‌നസ് ഫർഗൂഹർസൺ റോബേർട്ട്‌സൺ ആയിരുന്നു അദ്ദേഹത്തിന്റെ ഭാര്യ.
(വിവാഹം1892 മെയ് 2).
(മരണം. 1948) അവരുടെ മൂന്നു കുട്ടികളും തിരുവനന്തപുരത്താണ് ജനിച്ചത്.
1889 -ൽ മിച്ചലിനെ എഡിൻബർഗ് റോയൽ സൊസൈറ്റിയുടെ ഫെലോ ആയി തെരഞ്ഞെടുത്തു.
കാന്തികതെപ്പറ്റിയുള്ള പഠനത്തിന് അദ്ദേഹത്തിന് 1931-33 കാലത്ത് കീത്ത് പുരസ്കാരം ലഭിച്ചു.
അവലംബം പുറത്തേക്കുള്ള കണ്ണികൾ Biography
സീതാലക്ഷ്മി പ്രകാശ് സീതാലക്ഷ്മി പ്രകാശ്        (ജനനം മെയ് 7, 2005)               ഗായിക
സീതാലക്ഷ്മി പ്രകാശ് (ജനനം മെയ് 7, 2005) ഒരു ഇന്ത്യൻ ഗായികയാണ്.
ഫ്‌ളവേഴ്‌സ് ടിവി യുടെ പരമ്പരയായ ടോപ്പ് സിംഗർ ആദ്യ സീസണിൽ വിജയിച്ച് 2020-ൽ ഫ്‌ളവേഴ്‌സ് ടിവി “ടോപ്പ് സിംഗർ” കിരീടം നേടി .
തന്റെ ഹ്രസ്വ കരിയറിൽ, മലയാളത്തിൽ 10-ലധികം ഗാനങ്ങൾ അവൾ റെക്കോർഡുചെയ്‌തു, കൂടാതെ ടെലിവിഷനിൽ അതിഥിയായും വീഡിയോലിങ്ക് വഴി കച്ചേരികളിലും പങ്കെടുത്തു .